
R E P U B L I K A     H R V A T S K A

R J E Š E N J E
	

	Trgovački sud u Rijeci, po sucu pojedincu  Željki Štrk Vozila, u stečajnom predmetu povodom zahtjeva predlagatelja Financijske agencije, Zagreb, Ulica grada Vukovara 70, OIB: 85821130368, Regionalni centar Rijeka, Podružnica Rijeka, F. Kurelca 8, Rijeka, za provedbu skraćenog stečajnog postupka nad dužnikom INTER – DESIGN društvo s ograničenom odgovornošću, trgovina na veliko i malo KRK (Grad Krk), Šet. Sv. Bernardina 6/C, MBS: 040059975, OIB: 82458997093, 4. prosinca 2017. godine

r i j e š i o    j e

I. 	Obustavlja se skraćeni stečajni postupak nad dužnikom INTER – DESIGN društvo s ograničenom odgovornošću, trgovina na veliko i malo KRK (Grad Krk), Šet. Sv. Bernardina 6/C, MBS: 040059975, OIB: 82458997093.

Obrazloženje

Predlagatelj Financijska agencija, Regionalni centar Rijeka podnijela je ovome sudu 25. srpnja 2017. god. zahtjev za provedbu skraćenog stečajnog postupka nad dužnikom Dužnik INTER – DESIGN društvo s ograničenom odgovornošću, trgovina na veliko i malo KRK (Grad Krk), Šet. Sv. Bernardina 6/C, MBS: 040059975, OIB: 82458997093, (dalje: dužnik) temeljem čl. 429. Stečajnog zakona (Narodne novine br. 71/15), dalje: SZ-a. 	
Oglasom objavljenim na mrežnoj stranici e-Oglasne ploče suda, dana 11. rujna 2017. god., pozvane su osobe ovlaštene za zastupanje dužnika po zakonu u roku od 15 dana od dana objave oglasa podnijeti sudu popis imovine i obveza na propisanom obrascu i pozvani su vjerovnici dužnika u roku od 45 dana predložiti otvaranje stečajnog postupka i po pozivu suda predujmiti iznos potreban za namirenje troškova postupka. 
U zakonskom roku, dana 23. listopada 2017.god., vjerovnik REPUBLIKA HRVATSKA, OIB: 52634238587,  podnio je ovom sudu prijedlog za otvaranje stečajnog postupka. 
Prema odredbi čl.  431. SZ-a ako osobe ovlaštene za zastupanje dužnika po zakonu u roku od 15 dana ne podnesu popis imovine i obveza dužnika ili ako iz tog popisa proizlazi da dužnik ima imovinu koja nije dostatna za namirenje predvidivih  troškova stečajnog postupka, te ako u  roku od 45 dana nijedan vjerovnik ne predloži otvaranje stečajnoga postupka i ne predujmi sredstva za namirenje troškova postupka, smatrat  će se  da je dužnik nesposoban za plaćanje. 
Prema odredbi čl. 114. st. 3. SZ-a, predujam za namirenje troškova stečajnog postupka ne plaća, između ostalih, Republika Hrvatska.

Prema odredbi čl. 433. SZ-a ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. SZ-a sud će obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 
Slijedom svega navedenog, proizlazi da u konkretnom slučaju nisu ispunjene pretpostavke za istodobno otvaranje i zaključenje stečajnog postupka nad dužnikom, pa je valjalo, temeljem čl. 433. SZ-a, obustaviti skraćeni stečajni postupak. 
Napominje se da će sud po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti rješenje o pokretanju prethodnog postupka, odnosno otvaranju stečajnog postupka.

U Rijeci, 4. prosinca 2017. god.
    
          Sudac
Željka Štrk Vozila 



UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, u roku od osam dana od objave pismena na mrežnoj stranici e-Oglasne ploče sudova.

